Det er noen ting du kan gjøre for å få høyere bonus på bilforsikringen. Det viktigste er å kjøre skadefritt over tid. For hvert år vil du nærme deg maks bonus, som er 75 eller 80 %. Du kan også få en bonus-økning ved å bytte forsikringsselskap, siden det er nokså vanlig praksis i markedet å gi en liten økning i bonusen til nye kunder – typisk på 10 %. Opptjent bonus blir forøvrig med fra det gamle til det nye forsikringsselskapet. Det er en vanlig misforståelse at bonus er det samme som rabatt, men det er dessverre ikke tilfelle. Så hvis du har 40 % bonus, betyr det ikke 40 % rabatt på forsikringssummen.